CELEX: 32012R0489
Language: ro
Date: 2012-06-08 00:00:00
Title: Regulamentul de punere în aplicare (UE) nr. 489/2012 al Comisiei din 8 iunie 2012 de stabilire a normelor de punere în aplicare a articolului 16 din Regulamentul (CE) nr. 1925/2006 al Parlamentului European și al Consiliului privind adaosul de vitamine și minerale, precum și de anumite substanțe de alt tip în produsele alimentare  Text cu relevanță pentru SEE

9.6.2012   
            
            
               RO
            
            
               Jurnalul Oficial al Uniunii Europene
            
            
               L 150/71
            
         REGULAMENTUL DE PUNERE ÎN APLICARE (UE) NR. 489/2012 AL COMISIEI
   din 8 iunie 2012
   de stabilire a normelor de punere în aplicare a articolului 16 din Regulamentul (CE) nr. 1925/2006 al Parlamentului European și al Consiliului privind adaosul de vitamine și minerale, precum și de anumite substanțe de alt tip în produsele alimentare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1925/2006 al Parlamentului European și al Consiliului din 20 decembrie 2006 privind adaosul de vitamine și minerale, precum și de anumite substanțe de alt tip în produsele alimentare (1), în special articolul 16,
   întrucât:
   
               (1)
            
            
               Articolul 16 din Regulamentul (CE) nr. 1925/2006 impune Comisiei să prezinte, până la 1 iulie 2013, un raport către Parlamentul European și către Consiliu privind efectele punerii în aplicare a regulamentului respectiv. În acest sens, statele membre trebuie să furnizeze informațiile relevante necesare Comisiei.
            
         
               (2)
            
            
               Informațiile relevante necesare pe care trebuie să le furnizeze statele membre ar trebui să se refere la evoluția pieței produselor alimentare în care au fost adăugate vitamine și minerale, inclusiv date care să demonstreze tendințele pieței de la armonizarea la nivelul Uniunii a adaosului de vitamine și minerale în produsele alimentare.
            
         
               (3)
            
            
               Astfel de informații ar trebui să includă tiparele de consum ale produselor alimentare în care au fost adăugate vitamine și minerale și informații referitoare la doza de vitamine și minerale consumată de populație și de grupuri specifice ale populației, dacă este cazul. Ele ar trebui să includă elemente care demonstrează schimbările intervenite în obiceiurile alimentare în urma armonizării adaosului de vitamine și minerale în produsele alimentare.
            
         
               (4)
            
            
               Informațiile relevante care trebuie să fie furnizate de către statele membre ar trebui, de asemenea, să se refere la adaosul de alte substanțe decât vitamine sau minerale în produsele alimentare, inclusiv în suplimentele alimentare, astfel cum sunt definite prin Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (2). Astfel de informații ar trebui să includă indicații privind consumul acestor produse alimentare și cantitățile substanțelor adăugate, precum și cu privire la orice măsuri naționale, legislative sau nu, care au fost luate pentru a restricționa sau interzice utilizarea anumitor alte substanțe în produsele alimentare.
            
         
               (5)
            
            
               Este necesar ca aceste norme de aplicare să fie utilizate pentru stabilirea unei liste cu informații relevante, pe care statele membre să le colecteze și să le furnizeze Comisiei, și pentru stabilirea unui format comun de prezentare a acestor informații.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Obiectul
   Prezentul regulament stabilește normele de aplicare a articolului 16 din Regulamentul (CE) nr. 1925/2006, în special în ceea ce privește furnizarea de către statele membre a informațiilor relevante necesare Comisiei în scopul evaluării efectelor punerii în aplicare a Regulamentului (CE) nr. 1925/2006.
   Articolul 2
   Informațiile relevante
   (1)   Statele membre furnizează Comisiei, până la 1 iulie 2012, informațiile relevante necesare, în special cele cu privire la următoarele:
   
               (a)
            
            
               evoluția pieței naționale a produselor alimentare în care au fost adăugate vitamine și minerale începând de la data aplicării Regulamentului (CE) nr. 1925/2006;
            
         
               (b)
            
            
               tiparele de consum ale produselor alimentare în care au fost adăugate vitamine și minerale;
            
         
               (c)
            
            
               doza de vitamine și minerale consumate de populație;
            
         
               (d)
            
            
               adăugarea unor alte substanțe decât vitamine sau minerale în produsele alimentare, inclusiv în suplimentele alimentare, astfel cum sunt definite la articolul 2 litera (a) din Directiva 2002/46/CE și informațiile privind modurile de consum ale unor astfel de produse alimentare, precum și cantitățile acestor substanțe adăugate în produsele alimentare și în suplimentele alimentare.
            
         (2)   Informațiile relevante necesare care trebuie furnizate Comisiei de către statele membre, la care se face referire în alineatul (1), trebuie să includă cel puțin informațiile specificate în anexa I la prezentul regulament.
   Informațiile relevante necesare și detaliile aferente sunt prezentate Comisiei în formatul stabilit în anexa II la prezentul regulament.
   (3)   Un stat membru trebuie să informeze Comisia în cazul în care informațiile menționate în anexa I nu sunt disponibile sau nu pot, din orice alt motiv, să fie furnizate Comisiei până la 1 iulie 2012.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 8 iunie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 404, 30.12.2006, p. 26.
   
      (2)  JO L 183, 12.7.2002, p. 51.
   
      ANEXA I
      
         Informațiile relevante necesare care trebuie să fie furnizate de statele membre în vederea evaluării efectelor punerii în aplicare a Regulamentului (CE) nr. 1925/2006
      
      
                  A.
               
               
                  Informațiile privind evoluția pieței naționale a produselor alimentare în care au fost adăugate vitamine și minerale includ următoarele:
                  
                              1.
                           
                           
                              informații generale privind piața națională, inclusiv cota de piață a unor produse alimentare sau categorii de produse alimentare specifice;
                           
                        
                              2.
                           
                           
                              informații referitoare la tendințele de evoluție ale pieței naționale.
                           
                        Informațiile vizate la punctele 1 și 2 trebuie să includă informații privind produsele alimentare care conțin vitaminele și mineralele cel mai frecvent adăugate, precum și informații cu privire la cantitățile de vitamine și minerale adăugate în produsele alimentare. Astfel de informații pot fi obținute din rapoartele de piață disponibile, din măsurile naționale de monitorizare și din alte surse relevante și definite.
               
            
                  B.
               
               
                  Informațiile privind tiparele de consum ale produselor alimentare în care au fost adăugate vitamine și minerale includ următoarele:
                  
                              1.
                           
                           
                              informații privind tiparele de consum – de către populație și, după caz, de către grupuri specifice de populație – ale unor produse alimentare sau categorii de produse alimentare specifice în care au fost adăugate vitamine și minerale, inclusiv astfel de informații privind alimentele care conțin vitaminele și mineralele cel mai frecvent adăugate, precum și informații cu privire la cantitățile de vitamine și minerale adăugate în produsele alimentare;
                           
                        
                              2.
                           
                           
                              informații obținute din anchete reprezentative la nivel național cu privire la consumul alimentar, privind datele provenind din studii universitare și alte surse relevante și definite, inclusiv informații privind metodologia anchetelor alimentare, precum metodologia de evaluare a regimului alimentar și subgrupurile de populație și grupurile de vârstă studiate;
                           
                        
                              3.
                           
                           
                              informații cu privire la orice modificări observate ale obiceiurilor alimentare în general și la tendințele în consumul produselor alimentare în care au fost adăugate vitamine și minerale, în special acele modificări care pot fi asociate cu data de aplicare a Regulamentului (CE) nr. 1925/2006. Statele membre furnizează detaliile care stau la baza acestor schimbări observate, inclusiv detalii cu privire la datele de referință utilizate pentru a compara consumul trecut și actual al produselor alimentare în care au fost adăugate vitamine și minerale.
                           
                        
            
                  C.
               
               
                  Informațiile privind doza de vitamine și minerale consumate cuprind următoarele:
                  
                              1.
                           
                           
                              informații privind doza de vitamine și minerale consumate de populație și, dacă este cazul, de grupuri de populație specifice. Aceste informații se obțin din sursele de date menționate la punctul B.2 din prezenta anexă;
                           
                        
                              2.
                           
                           
                              informații cu privire la schimbările observate în doza de vitamine și minerale, inclusiv evoluțiile acestei doze care pot fi asociate cu data aplicării Regulamentului (CE) nr. 1925/2006. Statele membre furnizează detaliile care stau la baza acestor schimbări observate, inclusiv detalii cu privire la datele de referință utilizate pentru a compara dozele de vitamine și minerale consumate anterior și ulterior datei de aplicare a Regulamentului (CE) nr. 1925/2006.
                           
                        
            
                  D.
               
               
                  Informațiile privind adaosul de alte substanțe decât vitamine sau minerale în produsele alimentare cuprind următoarele:
                  
                              1.
                           
                           
                              informații privind piața națională a produselor alimentare la care au fost adăugate anumite alte substanțe, inclusiv cota de piață a produselor alimentare sau a categoriilor de produse alimentare specifice;
                           
                        
                              2.
                           
                           
                              informații privind piața națională a suplimentelor alimentare, astfel cum sunt definite la articolul 2 litera (a) din Directiva 2002/46/CE;
                           
                        
                              3.
                           
                           
                              informații cu privire la substanțele cel mai frecvent adăugate în produsele alimentare pe baza informațiilor din rapoartele de piață disponibile, din măsurile naționale de monitorizare și din alte surse relevante și definite și includ informații privind cantitatea de alte substanțe adăugate în produse alimentare sau categorii de produse alimentare specifice;
                           
                        
                              4.
                           
                           
                              informații cu privire la măsurile naționale, inclusiv măsurile legislative și nonlegislative menite să restricționeze sau să interzică utilizarea altor substanțe în fabricarea produselor alimentare, inclusiv a suplimentelor alimentare.
                           
                        
            
   
      ANEXA II
      
         Format de prezentare a informațiilor furnizate de către statele membre
      
      
         Evoluția pieței produselor alimentare în care au fost adăugate vitamine și minerale
      
      
                  Tipul de informații care trebuie furnizate
               
               
                  Sursa datelor
               
            
                  Cota de piață națională a diferitelor produse alimentare la care au fost adăugate vitamine sau minerale, clasificate pe categorie de produse alimentare, astfel cum sunt definite de principalele 20 de categorii de produse alimentare din sistemul de clasificare alimentară FoodEx (1), cu excepția produselor alimentare destinate unei alimentații speciale și a suplimentelor alimentare
               
               
                   
               
            
                  Evoluția dimensiunii pieței produselor alimentare în care au fost adăugate vitamine și minerale, în special informații despre piață înainte de și după data de aplicare a Regulamentului (CE) nr. 1925/2006
               
               
                   
               
            
         Tiparele de consum ale produselor alimentare în care au fost adăugate vitamine și minerale
      
      
                  Tipul de informații care trebuie furnizate
               
               
                  Sursa datelor
               
            
                  Nivelurile medii de consum de către populație ale produselor alimentare în care au fost adăugate vitamine și minerale
                  Nivelurile medii de consum ale alimentelor în care au fost adăugate vitamine și minerale în funcție de grupurile de populație următoare:
                  
                              —
                           
                           
                              adulți (18 ani și peste);
                           
                        
                              —
                           
                           
                              copii (sub 18 ani); și, după caz, grupuri de vârstă specifice; precum și
                           
                        
                              —
                           
                           
                              în funcție de categorie de produse alimentare, astfel cum sunt definite de către principalele 20 de categorii de produse alimentare din sistemul de clasificare alimentar FoodEx, cu excepția produselor alimentare destinate unei alimentații speciale și a suplimentelor alimentare.
                           
                        
               
                   
               
            
                  Cantitățile de vitamine și minerale adăugate în produsele alimentare, conform principalelor 20 de categorii de produse alimentare din sistemul de clasificare alimentar FoodEx. Această informație trebuie exprimată în cantități sau intervale de cantități adăugate
               
               
                   
               
            
                  Schimbările observate în modelele de consum ale produselor alimentare în care au fost adăugate vitamine și minerale inclusiv informațiile privind datele de referință utilizate pentru a compara consumul anterior și ulterior datei de aplicare a Regulamentului (CE) nr. 1925/2006
               
               
                   
               
            
         Doza de vitamine și minerale consumate
      
      
                  Tipul de informații care trebuie furnizate
               
               
                  Sursa datelor
               
            
                  Nivelurile medii ale dozei de vitamine și minerale consumate de populație
                  Nivelurile medii ale dozei de vitamine și minerale consumate în funcție de grupurile de populație următoare:
                  
                              —
                           
                           
                              adulți (18 ani și peste);
                           
                        
                              —
                           
                           
                              copii (sub 18 ani); și, după caz, grupuri de vârstă specifice.
                           
                        
               
                   
               
            
                  Metodologia anchetei alimentare (în principal, metodele de evaluare a regimului alimentar, categorii de vârstă, subgrupuri de populație)
               
               
                   
               
            
                  Schimbările observate în doza de vitamine și minerale consumate, inclusiv informațiile privind datele de referință utilizate pentru a compara doza consumată anterior și ulterior datei de aplicare a Regulamentului (CE) nr. 1925/2006
               
               
                   
               
            
         Adaosul de substanțe, altele decât vitaminele sau mineralele
      
      
                  Tipul de informații care trebuie furnizate
               
               
                  Sursa datelor
               
            
                  Cota de piață națională a produselor alimentare, inclusiv a suplimentelor alimentare, la care au fost adăugate alte substanțe, în conformitate cu următoarele categorii de substanțe utilizate:
                  
                              1.
                           
                           
                              Aminoacizi
                           
                        
                              2.
                           
                           
                              Enzime
                           
                        
                              3.
                           
                           
                              Prebiotice și probiotice
                           
                        
                              4.
                           
                           
                              Acizi grași esențiali și alți acizi grași speciali
                           
                        
                              5.
                           
                           
                              Substanțe vegetale și extracte de substanțe vegetale
                           
                        
                              6.
                           
                           
                              Alte substanțe
                           
                        
               
                   
               
            
                  Evoluția dimensiunii pieței, în special informații despre piață înainte de și după data de aplicare a Regulamentului (CE) nr. 1925/2006
               
               
                   
               
            
                  Măsuri naționale care se referă la restricționarea sau interzicerea utilizării unor alte substanțe în fabricarea produselor alimentare, inclusiv a suplimentelor alimentare
               
               
                   
               
            
         (1)  Autoritatea Europeană pentru Siguranța Alimentară; The food classification and description system FoodEx 2 (draft-revision 1). Supporting Publications 2011:215. [438 pp.]. Disponibil online la adresa: www.efsa.europa.eu